Neolucanus fuscus

Neolucanus fuscus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor (gjerne ca. 45 millimeter) og bred, blank, svart hjortebille, dekkvingene rødlige. Hannens kjever er forholdsvis lange, omtrent dobbelt så lange som hodet, slanke og krumme med en kam av fine tenner i spissen. Pronotum er avrundet, stort og bredt, noe innsnevret bakerst. Dekkvingene er nokså jevnbrede, litt innsunkne på sidene foran, vanligvis brunrøde med en litt diffus, kileformet svart tegning i midten. Beina er svarte. Hunnen ligner hannen bortsett fra at kjevene ikke er like forstørrede, kroppsformen er litt bredere. Det finnes også en helsvart form.

Utbredelse 
Arten er utbredt i Vietnam og det sørlige Kina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Neolucanus Thomson, 1862 – 57 arter
 Neolucanus fuscus Didier, 1926
 Neolucanus fuscus fuscus Didier, 1926 - Vietnam
 Neolucanus fuscus zhongguo Schenk, 2012 - Guangxi

Kilder 
 Nettside om arten, med utbredelsesdata

Eksterne lenker 
 Bildegalleri
 
 

Hjortebiller
Biller formelt beskrevet i 1926
Dyr formelt beskrevet av Robert Didier
Vietnams insekter
Kinas insekter